Á skírdag , fimmtudaginn 1. apríl , verður Fjallafélagið með gönguferð að gosstöðvunum á Fimmvörðuhálsi . Stefnt er að því að ganga úr Þórsmörk en það er þó háð því að leyfi fáist til þess að fara inn í Mörk og vegurinn verði fær rútum . Gert er ráð fyrir að lagt verði af stað með rútu frá Reykjavík kl. 8 um morguninn . Gengin verður hefðbundin leið upp á Morinsheiði . Þar er einstaklega gott útsýni yfir hraunfossana niður í Hrunagil og Hvannárgil . Síðan verður haldið upp Bröttufönn en þegar upp hana er komið er gefst glæsilegt útsýni yfir gosstöðvarnar . Heildarvegalengd göngunnar er um 10 kílómetrar og hækkunin 800 metrar . Gangan tekur sex klukkustundir . Verð kr. 17.900 , - . Innifalið er rútuferð frá Reykjavík og leiðsögn . Hægt er að bóka sig í ferðina með því að senda tölvupóst á fjallafelagid@fjallafelagid.is . Öryggismál : Nauðsynlegt er að allir þátttakendur séu vel útbúnir með góðan skjólfatnað og gott nesti . Snjór er á leiðinni og er því nauðsynlegt að vera í vönduðum skóm með nokkuð stífum sóla . Við náttúruhamfarir eins og nú eiga sér stað á Fimmvörðuhálsi eru aðstæður óvenjulegar og mikilvægt að fara um svæðið af varkárni . Þátttakendur verða því að fylgja ákvörðunum og fyrirmælum fararstjóra í einu og öllu .